ร้านนี้เป็นร้านเล็กๆตั้งอยู่ในปั๊ม NGV ของปตท ริมถนนศรีนครินทร์ก่อนถึงทางขึ้นวงแหวนอุตสาหกรรม ปั๊มนี้มีรถจอดกันเยอะ เพราะปั๊ม NGV ไม่ค่อยมี แต่ในร้านเองคนไม่ค่อยมากเท่าไหร่ ทั้งที่ที่นั่งเยอะพอสมควร อาจเพราะเป็นช่วงที่ลูกค้ายังไม่มาหรือเปล่าไม่แน่ใจ ขายทั้งขนม อาหาร เครื่องดื่ม และของฝากก็มี โดยในส่วนของแซนด์วิช เบอเกอร์และเบเกอรี่จะเป็น homemade แต่ไม่ได้ลอง ลองแค่กาแฟ espresso macchiato ราคา 55 บาท จริงๆคาดหวังว่าจะเข้มข้นรสของ espresso ตัดกับนมอ่อนๆ แต่รสชาติจริงๆของกาแฟแก้วนี้กลับอ่อน ไม่เข้มข้นอย่างที่ควร และหวานนำค่อนข้างชัด
ข้อดีที่เห็นของร้านนี้ที่ชอบคือฟรีไวไฟ แถมมีทิชชูรีไซเคิลติดตราของร้าน ต่างจากร้านอื่นๆทีเดียว
ส่วนอาหาร อาจมาลองอีกครั้งภายหลัง